|  |  |
| --- | --- |
| **Elem tartalma: ALAPÉRTÉKEINK az Emberhalász Misszióban** **Ima a szolgálatért és etikai ígérettétel**  | Kategória: Lelkészség és régiói dokumentumai |
| Szerző(k): Véci Egyházmegyei Ifjúsági Lelkészség  | Esemény: Jelölj ki egy elemet (lenyíló lista) |
| Kapcsolódó téma: | Kapcsolódó előadás: |
| Régió: Jelölj ki egy elemet (lenyíló lista) | Település:  | Időpont: 2017.11.  |

Kapcsolódó anyagok:

Törzsanyag:

ALAPÉRTÉKEINK

az Emberhalász Misszióban

**Transzparencia:** igazmondás, őszinteség, átláthatóság, („igazi”-ság)

**Diszkréció:** tisztelet, személyesség, közösségiség

**Felelősségvállalás:** számonkérhetőség, együttműködés, alkotó engedelmesség

**Fejlesztés:** szakmaiság, szorgalom, kreatív kezdeményezés

**Hitelesség:** személyes istenkapcsolat (hitvallás), egyházmegyei lelkiség (regionalitás), egyszerűség (anyagiakban is) és tisztesség.

Igazat mondunk.

Őrizzük a titkot.

Felelősek vagyunk egymás és Isten előtt.

Szakmailag fejlődni akarunk.

Istenkapcsolatunkat ápoljuk.

**Ima a szolgálatért és etikai ígérettétel**

Ígérjük, hogy szolgálatunkat Püspök Atyával egységben az ifjúsági lelkész és a helyi lelkipásztorok irányításával, alapértékeink és hitvallásunk szerint végezzük. Ígérjük, hogy senkinek rossz hírét nem keltjük, konfliktusainkat a munkatársi körön kívülre nem visszük, a hivatali titkot megőrizzük, feladatunkat legjobb lelkiismeretünk és a szerződésben, illetve a munkaidő-elszámolásban rögzítettek szerint ellátjuk (és saját célunkra a fizetésen kívüli pénzbeli juttatást nem fogadunk el).

Egymással közösséget alkotva, a lelkek iránti szeretettől sürgetve, a Szentlélek vezetésére figyelve, Jézus iránti szeretetből akarjuk Emberhalász Missziónkat teljesíteni.

Drága Édesanyánk!
Tekints gyermekeidre, kik hozzád fohászkodunk! Légy velünk mindennapi küzdelmeinkben! Segíts nekünk, hogy a Fiad által ránk bízott feladatokat elfogadjuk, és hűséggel teljesítsük! Segíts, hogy életünk példa legyen a többi ember számára, kik még nem ismerik Fiad szeretetét!
Vedd pártfogásod alá régióinkat és közösségeinket!

A Te áldásod és oltalmad kísérje missziónkat!
Ámen

Magyarázó és kiegészítő megjegyzés: A ”konfliktusainkat munkatársi körön kívülre nem visszük” rész azt jelenti, hogy munkatársi körön belül, illetve a munkánk során érintett személyek körén belül oldjuk meg konfliktusainkat és ezen a körön kívül állókhoz, még Püspök Atyához sem megyünk egymásra vagy a munkánk során érintettekre panaszkodni. Ez alól kivétel, ha nagyon súlyos indok esetén ebben közösen megegyezünk az emberhalász csapattal és az ifjúsági lelkésszel. A munkánkra és munkatársainkra vonatkozó belső problémáink hordozásához és megoldásához mentális egészségünk miatt szükséges abszolút diszkréciót őrző lelki vezetőn, továbbá legközvetlenebb családtagon (pl. feleség) kívül máshoz nem fordulunk (és hozzájuk is csak feltétlen szükség esetén), de a hivatali titkot, továbbá az érintett személyek titkait, méltóságát tőlük is megőrizve. Emberhalász munkatársak számára az a pont, hogy a fizetésen kívüli pénzbeli adományt, munkakörükhöz kapcsolódóan saját célra nem fogadhatnak el, azt jelenti, hogy a kapott adományt a közös emberhalász kasszába ajánlják fel. Közfoglalkoztatású munkatársakra ez a pont természetesen nem vonatkozik.

Kelt. Szob, 2017. október 31.

 Ígérem:

Eszközigény: